Atunci când cauți o drujbă sau un motoferăstrău ai nevoie de câteva criterii esențiale pentru buna desfășurare a activității. Astfel, în funcție lucrurile pe care le ai de făcut, drujbele sunt împărțite în trei tipuri: dacă folosești drujba ocazional, la activități ce țin de toaletarea livezii sau tăierea lemnelor pentru foc ai nevoie de o drujbă hobby. Pentru activitățile mai dure de pe lângă casă pe care le desfășori destul de des, drujba potrivită este una semi profesională. În cazul în care mergi la pădure pentru doborât și tăiat lemne intensiv sau folosești zilnic drujba în gospodăria ta, ai nevoie de o drujbă profesională cu lățimea de tăiere mare, cu o filtrare a aerului bună și un sistem anti-vibrații corespunzător. În cazul în care cauți o drujbă pentru toaletarea și îngrijirea copacilor, ai nevoie de o drujbă în varianta T, adică ușoară, puternică, silențioasă și cu o manevrabilitate sporită. Dacă drujba este folosită de o doamnă, atunci sunt recomandate variantele de drujbe confort cu pornire ușoară și o întindere a lanțului fără scule.